Document ID: 31987R3643

KOMISSION ASETUS (ETY) N:o 3643/87,
annettu 3 päivänä joulukuuta 1987,
viinialan ennakkotilaston laatimista koskevista yksityiskohtaisista säännöistä annetun asetuksen (ETY) N:o 2396/84 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(), sellaisena kuin se on viimeksi muutettuna asetuksella (ETY) N:o 3146/87(), ja erityisesti sen 31 artiklan 4 kohdan,
sekä katsoo, että
komission asetuksessa (ETY) N:o 2396/84(), sellaisena kuin se on muutettuna asetuksella (ETY) N:o 418/86(), vahvistetaan tiedot, jotka jäsenvaltioiden on lähetettävä komissiolle tuoteluokittain, jotta tämä voisi laatia viinialan ennakkotilaston annetulle viinivuodelle,
vermuttia koskee tällä hetkellä erityinen vermutin varastomäärätilasto; olisi noudatettava tätä esitystapaa ja otettava viiniä koskevassa ennakkotilastossa huomioon ainoastaan sen valmistamiseen käytetyt pöytäviinin määrät,
jäsenvaltioiden ennakkotilaston laatimiseksi lähettämien tietojen yhdenmukaistamiseksi on suotavaa tehdä tiettyjä tarkennuksia erityisesti tiettyihin kohtiin ja eri kohtien kokonaismäärien eri viiniluokkiin jakamiseksi, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2396/84 liite tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä joulukuuta 1987.

Labels: 12
17
19